|  |
| --- |
| **Til parterne på vedlagte høringsliste** |

|  |
| --- |
| Sagsnr.2023 - 2608Doknr.953135Dato12-05-2025 |

Høring over udkast til håndbøger om ældretilsynet og samtilsyn på ældreområdet

Ældreministeriet sender hermed udkast til to håndbøger om ældretilsynet og samtilsyn på ældreområdet i høring.

Den ene håndbog er målrettet praksis i form af plejeenheder og leverandører af helhedspleje. Den anden håndbog er målrettet ældretilsynets tilsynskonsulenter.

Begge håndbøger har til formål at vejlede om ældretilsynsloven med tilhørende bekendtgørelser om hhv. ældretilsyn og samtilsyn på ældreområdet. Derudover har håndbogen til ældretilsynets tilsynskonsulenter særligt til formål at guide ældretilsynet mest muligt i varetagelsen af opgaverne efter ældretilsynsloven og at bidrage til at sikre ensartethed på tværs af de tre ældretilsynskommuner.

Håndbøgerne er bl.a. skrevet ud fra ældretilsynsloven og dens forarbejder med tilhørende bekendtgørelser om ældretilsyn og samtilsyn på ældreområdet. Det bemærkes, at der ved tidspunktet for denne hørings udsendelse er enkelte bekendtgørelser, som endnu ikke er udstedt. Vejledningen indeholder derfor på nuværende tidspunkt ikke henvisninger til disse bekendtgørelser. Når disse bekendtgørelser udstedes, vil vejledningen blive justeret på dette punkt.

Det bemærkes, at der i relation til håndbøgerne tages forbehold for efterfølgende redaktionelle ændringer.

Ældreministeriet skal anmode om, at eventuelle bemærkninger til udkast til håndbøgerne er ministeriet i hænde **senest den 30. maj 2025**. Bemærkningerne bedes sendt til lupe@aeldremin.dk og hemk@aeldremin.dk.

Eventuelle spørgsmål kan rettes til chefkonsulent, Louise Skovgaard Petersen på tlf. 41 85 14 68.

Til orientering fremsendes tillige en fortegnelse over de myndigheder og organisationer m.v., der høres over udkastene.

Med venlig hilsen

|  |
| --- |
| Louise Skovgaard PetersenChefkonsulent*Center for Ældrepolitik og Implementering* |